《春兴 其十一》
明代·黎景义

何必蓬莱宫里行，东风相引有诗情。

柳塘日暖花争发，斑竹年来笋自生。

世事茫茫难自料，生涯扰扰竟何成。

狂来直欲吞云梦，弹剑悲歌气未平。

作者简介：黎景义（一六〇三—一六六二？），一名内美，字克和。顺德人。明思宗崇祯间诸生。黎遂球、陈邦彦、梁朝钟、陈子壮、张家玉等皆为其友。明清鼎革，奉母隐居桃山不出。著有《二丸居集》八卷。清陈伯陶编《胜朝粤东遗民录》有传。